b'\n_START_ARTICLE_\nGrundtvig\n_START_PARAGRAPH_\nGrundtvig je del programa Evropske unije Socrates, ki temelji na filozofiji vse\xc5\xbeivljenjskega u\xc4\x8denja. Ta postaja vedno bolj pomembna, saj znanje v sodobni dru\xc5\xbebi hitro zastara in ga je potrebno sproti obnavljati in nadgrajevati._NEWLINE__NEWLINE_Poseben poudarek je namenjen evropski dimenziji izobra\xc5\xbeevanja, kar pomeni, da sodelujo\xc4\x8di v razli\xc4\x8dnih aktivnostih neposredno spoznavajo druge evropske dr\xc5\xbeave, kulture in navade. Grundtvig je namenjen izobra\xc5\xbeevanju odraslih v naj\xc5\xa1ir\xc5\xa1em pomenu, torej tistim, ki si \xc5\xbeelijo svoje znanje in ve\xc5\xa1\xc4\x8dine dopolniti, izbolj\xc5\xa1ati mo\xc5\xbenost zaposlitve ali pa se ponovno vklju\xc4\x8diti v formalni izobra\xc5\xbeevalni sistem, pa tudi krepitvi sodelovanja ponudnikov izobra\xc5\xbeevanja odraslih na evropski ravni.\n_START_SECTION_\nFinan\xc4\x8dne dotacije\n_START_PARAGRAPH_\nV okviru razli\xc4\x8dnih Grundtvig podprogramov lahko pridobite finan\xc4\x8dno dotacijo za izvedbo va\xc5\xa1ih projektov in tako pripomorete k re\xc5\xa1evanju \xc5\xa1tevilnih izzivov na podro\xc4\x8dju izobra\xc5\xbeevanja odraslih. Dotacije so namenjene tudi udele\xc5\xbebi na pripravljalnih obiskih in kontaktnih seminarjih, na katerih se sre\xc4\x8date s svojimi partnerji in pripravite projekt ali pa izvedbam individualnih mobilnosti, torej aktivnostim v tujini, kjer boste svoja znanja \xc5\xa1e nadgradili.'